
AVIZ

asupra propunerii legislative privind prelungirea pe toată durata anului 1999, a drepturilor prevăzute de art.6 al Legii nr.78/1995 privind protecţia personalului şi a patrimoniului din sectorul producţiei de apărare, modificat prin Legea nr.22/1996

Cu adresa nr.330 din 8 noiembrie 1999, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind prelungirea pe toată durata anului 1999, a drepturilor prevăzute de art.6 al Legii nr.78/1995 privind protecţia personalului şi a patrimoniului din sectorul producţiei de apărare, modificat prin Legea nr.22/1996.
In urma examinării, în şedinţa din data de 26 ianuarie 2000, Comisia pentru buget, finanţe şi bănci, cu majoritate de voturi, a hotărât respingerea din următorul considerent:

Propunerea legislativă sus menţionată a rămas fără obiect, aspectul propus fiind reglementat, între timp, prin Ordonanţa de urgenţă a Guvernului nr.145/1999 privind unele măsuri de protecţie socială a personalului din sectorul producţiei de apărare, publicată în Monitorul Oficial al României, nr.481 din 5 octombrie 1999.

	Dan Constantinescu 

